CELEX: 62010TN0413
Language: ro
Date: 2010-09-15 00:00:00
Title: Cauza T-413/10: Acțiune introdusă la 15 septembrie 2010 — Socitrel/Comisia

20.11.2010   
            
            
               RO
            
            
               Jurnalul Oficial al Uniunii Europene
            
            
               C 317/34
            
         Acțiune introdusă la 15 septembrie 2010 — Socitrel/Comisia
   (Cauza T-413/10)
   ()
   2010/C 317/62
   Limba de procedură: portugheza
   
      Părțile
   
   
      Reclamantă: Socitrel — Sociedade Industrial de Trefilaria, SA (São Romão de Coronado, Portugalia) (reprezentanți: F. Proença de Carvalho și T. de Faria, avocați)
   
      Pârâtă: Comisia Europeană
   
      Concluziile reclamantei
   
   
               —
            
            
               Anularea parțială a articolelor 1 și 2 din Decizia Comisiei din 30 iunie 2010 privind o procedură de aplicare a articolului 101 TFUE și a articolului 53 din Acordul privind SEE (cazul COMP/38.344 — Oțel pentru precomprimare), în măsura în care o vizează pe reclamantă;
            
         
               —
            
            
               reducerea amenzii;
            
         
               —
            
            
               obligarea Comisiei Europene la plata cheltuielilor de judecată.
            
         
      Motivele și principalele argumente
   
   Decizia atacată de reclamantă este aceeași precum decizia în litigiu în cauza T-385/10, ArcelorMittal Wire France și alții/Comisia.
   Reclamanta formulează următoarele motive:
   
               1.
            
            
               lipsa gravă de motivare a deciziei atacate, care conduce la încălcarea articolului 296 TFUE și atingerea adusă principiului încrederii legitime ca urmare a aplicării amenzii cu încălcarea dreptului la apărare al reclamantei, aflat în legătură cu calculul amenzii care i-a fost aplicată;
            
         
               2.
            
            
               încălcarea dreptului la apărare al Socitrel ca urmare a duratei excesive a procedurii administrative în fața Comisiei, care aduce atingere dreptului la un proces într-un termen rezonabil, consacrat prin articolul 6 alineatul (1) din Convenția pentru apărarea drepturilor omului și a libertăților fundamentale.
            
         Cu titlu subsidiar,
   
               3.
            
            
               Încălcarea articolului 101 TFUE și eroarea vădită de apreciere, întrucât Comisia a considerat că Socitrel nu își desfășura activitatea în mod autonom pe piață;
            
         
               4.
            
            
               Reclamanta reproșează de asemenea Comisiei o eroare vădită în legătură cu faptul că aceasta a integrat în cifra de afaceri, în scopul stabilirii limitei de 10 % din cifra de afaceri aplicabilă la calculul amenzilor, cifra de afaceri cumulată a societăților Emesa, Galycas și ITC, care nu făceau parte din grupul Previdente la momentul încălcării;
            
         
               5.
            
            
               Amenda a fost stabilită cu încălcarea principiilor proporționalității, nediscriminării și încrederii legitime.